CELEX: 31983R1334
Language: el
Date: 1983-05-27 00:00:00
Title: Κανονισμός (ΕΟΚ) αριθ. 1334/83 της Επιτροπής της 27ης Μαΐου 1983 περί καθορισμού των εφαρμοστέων συντελεστών προσαρμογής στην τιμή αγοράς που προβλέπεται για τα μήλα από τον κανονισμό (ΕΟΚ) αριθ. 920/83 του Συμβουλίου

Avis juridique important

|

31983R1334

Κανονισμός (ΕΟΚ) αριθ. 1334/83 της Επιτροπής της 27ης Μαΐου 1983 περί καθορισμού των εφαρμοστέων συντελεστών προσαρμογής στην τιμή αγοράς που προβλέπεται για τα μήλα από τον κανονισμό (ΕΟΚ) αριθ. 920/83 του Συμβουλίου  

Επίσημη Εφημερίδα αριθ. L 139 της 28/05/1983 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1334/83 ΤΗΣ ΕΠΙΤΡΟΠΗΣ  της 27ης Μαΐου 1983  περί καθορισμού των εφαρμοστέων συντελεστών προσαρμογής στην τιμή αγοράς που προβλέπεται για τα μήλα από τον κανονισμό (ΕΟΚ) αριθ. 920/83 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 16 παράγραφος 4,  Εκτιμώντας:  ότι, με τον κανονισμό (ΕΟΚ) αριθ. 920/83 (3), το Συμβούλιο καθόρισε για τα μήλα τιμή βάσεως και τιμή αγοράς που ισχύουν για το μήνα Ιούνιο του 1983· ότι οι τιμές αυτές αναφέρονται στα προϊόντα της ποικιλίας Golden Delicious, ποιοτικής κατηγορίας Ι, διαμέτρου ίσης ή ανωτέρας των 70 χιλιοστομέτρων και συσκευασμένα· ότι δυνάμει του άρθρου 16 παράγραφος 4 του κανονισμού (ΕΟΚ) αριθ. 1035/72 είναι αναγκαίο να καθορισθούν συντελεστές προσαρμογής που προορίζονται να επιτρέψουν τον υπολογισμό των τιμών, στις οποίες αγοράζονται τα προϊόντα που παρουσιάζουν διαφορετικά χαρακτηριστικά· ότι για το μήνα Ιούνιο πρέπει να διατηρηθούν οι συντελεστές προσαρμογής που έχουν καθορισθεί για τον προηγούμενο μήνα από τον κανονισμό (ΕΟΚ) αριθ. 1203/73 της Επιτροπής της 4ης Μαΐου 1973 περί καθορισμού των εφαρμοστέων συντελεστών προσαρμογής στις τιμές αγοράς στον τομέα των οπωροκηπευτικών (4), όπως τροποποιήθηκε τελευταία από τον κανονισμό (ΕΟΚ) αριθ. 1342/82 (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το μήνα Ιούνιο του 1983, οι εφαρμοστέοι συντελεστές προσαρμογής στην τιμή αγοράς που προβλέπεται για τα μήλα είναι εκείνοι που ίσχυαν κατά το μήνα Μάιο του 1983.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 102 της 21. 4. 1983, σ. 2.  (4) ΕΕ αριθ. L 123 της 10. 5. 1973, σ. 1.  (5) ΕΕ αριθ. L 150 της 29. 5. 1982, σ. 96.